Dextrometorfán

Dextrometorfán (skrátene DXM) je opiátové liečivo, ktoré sa najčastejšie využíva na tlmenie kašľa. Obsahujú ho mnohé lieky, ktoré sú vo forme sirupov, tabliet, sprejov alebo cmúľacích tabliet. Vo svojej chemicky čistej podobe ide o biely prášok.
Niekedy sa taktiež zneužíva pretože pri prekročení odporúčaných terapeutických dávok má halucinogénne a euforické účinky a vyvoláva disociatívne stavy podobné, ale nie úplne zhodné so stavmi, ktoré vyvolávajú látky ako fencyklidín a ketamín.
Využitie.
Miernenie kašla.
Dextrometorfán je účinnou látkou mnohých antitusík, t.j. lieky ktoré tlmia kašel. Uľavuje od akútneho kašľa, ktorý spôsobuje mierne podráždenie hrdla a priedušiek. Takéto podráždenie môže vzniknúť ako následok nachladnutia, chrípky alebo pri vdýchnutí cudzích telies. Jeho účinnosť je však otázna, pretože pri istých kontrolovaných štúdiách sa ukázalo, že jeho účinnosť je porovnateľná s placebom.
Neuropsychiatrické poruchy.
Pri klinickom skúšaní, ktoré v roku 2013 vykonala iránska Tabrizska univerzita zdravotných vied sídliaca v meste Tabriz sa ukázalo, že dextrometorfán môže pomôcť s tlmením abstinenčných príznakov spojených s užívaním opiodných látok a taktiež skrátiť ich trvanie. Pri liečbe v kombinácii s klonidínom dokázal znížiť celkový čas kým symptómy vyvrcholia na 24 hodín, pričom tieto symptómy už neboli také závažne ako pri liečbe jedine klonidínom.
V roku 2016 Americká spoločnosť anestéziológov vydala štúdiu, podľa ktorej môže podanie dextrometorfánu v kombinácii s pregabalínom, naproxénom a paracetamolom značne znížiť pooperačnú bolesť.
Vedľajšie účinky.
U niektorých osôb sa môžu pri užívaní liekov obsahujúcich dextrometorfán vyskytnúť nasledujúce vedľajšie účinky:
Zriedkavým vedľajším účinkom je aj spomalenie dychovej frekvencia - hypoventilácia
Farmakologická aktivita.
Za jeho farmakologické účinky je zodpovedný samotný dextrometorfán aj jeho farmakologicky aktívny metabolit dextrorfán.
Pri ústnom podaní sa dextrometorfán z tráviacej sústavy vstrebáva a vstupuje do krvného obehu, ktorým sa pomocou vrátnicovej žily dostáva do pečene kde je metabolizovaný enzýmom CYP2D6 na jeho aktívny metabolit, dextrorfán. Ten prechádza spolu s nezmeneným DXM cez hematolikvorovú bariéru do mozgu. Má centrálne účinky, t.j. cieľový orgán ovplyvňuje jeho účinkom na mozog, namiesto účinku na samotný orgán.
Ďalší metabolizmus.
Za ďalší metabolizmus je zodpovedný najmä enzým UDP-glukuronozyltransferáza, ktorý priemieňa dextrorfán (aktívny metabolit DXM) na jeho glukuronid, ale taktiež aj enzým CYP3A4, ktorý dextrorfán premieňa na 3-hydroxymorfinán. Ten sa následne už predtým spomínaným enzýmom, UDP-glukuronozyltransferáza, taktiež premieňa na glukuronid.
Okrem toho sú do metabolizmu menšieho percenta DXM zapojené aj iné enzými, ako napr. CYP2B6. Toho je však priemerne v pečeni oveľa menej ako enzýmu CYP3A4 a preto je za metabolizmus DXM viacej zodpovedný enzým CYP3A4.
Dextrometorfán (stopové množstvá) a jeho metabolity sa vylučujú v moči niekoľko hodín po podaní.
Receptorová aktivita.
Pomocou výskumu na laboratórnych zvieratách sa zistilo, že dextrometorfán účinkuje na receptory nasledujúcimi spôsobmi:
Samotný dextrometorfán na NMDA receptor nepôsobí, ale jeho metabolit dextrorfán áno. Farmakologická aktivita 3-metoxymorfinánu, jedného z jeho hlavných metabolitov, zatiaľ nie je úplne známa.
Zneužívanie a predávkonie sa.
Lieky obsahujúce dextrometorfán sa niekedy zneužívajú na navodenie disociatívnych a euforických stavov tak trochu podobným ketamínu či fenylcyklidínu. Tieto halucinogénne účinky sú spôsobené jeho metabolitom, dextrorfánom, ktorý účinkuje ako antagonista NMDA receptoru. Svoju obľubu má kvôli jeho ľahkej dostupnosti oproti iným halucinogénom a minimálnemu riziku vzniku slabej psychickej závislosti. Pretože pri rôznych dávkach sa prejavujú rôzne účinky jeho užívatelia rozdelili táketo stavy rôzne úrovne od 1 až po 4 pričom pri prvej úrovni sú jeho účinky najnižšie. Okrem toho existuje aj piata úroveň, nazývaná "úroveň sigma", ktorá nastáva pri interakcii so sigma receptormi, avšak väčšina užívateľov popisuje svoje pocity z tejto úrovne ako negatívne a nepríjemné. Na Slovensku boli zneužívané najmä tablety proti kašľu Stopex, ktorých výdaj bol však kvôli ich zneužívaniu zmenený iba na lekársky predpis.
Príznaky predávkovania sa.
Pri 3 až 10-násobku odporúčanej sa začínajú objavovať nasledujúce príznaky:
Pri 15 až 75 násobku odporúčanej terapeutickej dávky sa začínajú objavovať nasledujúce príznaky: